Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 319/12/5505	Liptovský Mikuláš, 6.3.2014
EEČ : 2-39-100-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.2.2013, spisová značka 1 Pv 319/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V školskom roku 2011/2012 ako matka maloletej XXXXX, nar. XXXXX, s ktorou žije v spoločnej domácnosti v Liptovskom Mikuláši, XXXXX, nestarala sa riadne o jej výchovu, nezabezpečila, aby riadne navštevovala povinnú školskú dochádzku, ktorú mala určenú v XXXXX, pričom v šk. roku 2011/2012 maloletá XXXXX vymeškala 111 vyučovacích hodín, ktoré mala neospravedlnené a to aj napriek tomu, že na záškoláctvo svojej dcéry bola upozorňovaná školou a vec bola signalizovaná Úradu práce, soc. vecí a rodiny, odboru soc. vecí.

Uznesením prokurátora Okresnej prokuratúry XXXXX zo dňa 4.2.2013, spisová značka 1 Pv 319/12/5505, bola určená obvinenej skúšobná doba v trvaní 12 mesiacov.
Odôvodnenie:
	Dňa 4. 2. 2013 bolo uznesením 1 Pv 319/12 podľa § 216 ods. 1   Trestného poriadku podmienečne zastavené trestné stíhanie proti obvinenej XXXXX pre  prečin ohrozovania mravnej výchovy mládeže podľa § 211 ods. 1 písm. b/ Tr. zákona.   Zároveň jej podľa §  216 ods. 2 Trestného poriadku bola  určená skúšobná doba v trvaní 12 mesiacov.  Uznesenie o podmienečnom zastavení trestného stíhania nadobudlo právoplatnosť dňa 12. 2. 2013. Skúšobná doba skončila dňa 12. 2. 2014, preto  na obvinenú  boli vyžiadané správy z miesta  bydliska,  z Obvodného úradu, odboru všeobecnej vnútornej správy v Lipt. Mikuláši, odpis z RT,   z ktorých som zistila, že počas skúšobnej doby sa nedopustila žiadnej protispoločenskej činnosti, nový záznam v registri trestov nemá.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie.
Vzhľadom na vyššie uvedené možno konštatovať, že obvinená XXXXX  viedla počas skúšobnej doby podmienečného zastavenia trestného stíhania riadny život, preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka